Jūlija Ļaha
Jūlija Ļaha (dzimusi 1979. gada 14. septembrī Daugavpilī) ir latviešu aktrise un kostīmu māksliniece. Izglītību ieguvusi Daugavpils Universitātē un Daugavpils Mākslas koledžā. Strādājusi Daugavpils teātrī (1997—2006) un Liepājas teātrī (2006—2009). Veidojusi arī kostīmus Liepājas teātra un Daugavpils teātra izrādēm. Filmējusies Santas lomā seriālā "UgunsGrēks" un Ingrīdas lomā daudzsēriju filmā “Likteņa līdumnieki”.